**A SAKÁL MEG A SÜN**

 Történt egyszer, hol, hol nem, el nem árulhatom, a sakál meg a sün barátságot kötöttek. A sün megkérdezte újdonsült barátjától:

- Hányféle cselt tudsz?

- Százat, meg egy felet - válaszolta büszkén a sakál, aztán ő is megkérdezte:

- Hát te, hány félét tudsz?

- Ó, csak egy felecskét! - felelte szerényen a sün.

Nagy barátságban mendegéltek tovább, estére aztán egy faluba értek. Találtak egy pincét, telis-tele volt süteménnyel. Lemásztak, és addig ettek, míg csak jól nem laktak. Ekkor így szólt a sün a sakálhoz:

- Kuporodj csak le egy kicsit, hadd másszak fel a fejedre! Körül szeretnék nézni.

A sakál lekuporodott, a sün fölmászott a hátára, a hátáról a fejére, onnan aztán jól elrúgta magát, és egy nagy ugrással sikerült a pincelyukon át kijutnia. Mikor kinn volt, így szólt a bennrekedt sakálhoz:

- Majd csak kimászol te is valahogy! Hiszen te sokkal ravaszabb vagy nálam. Te száz meg egy fél cselt tudsz, én meg csak egy árva felecskét, mégis kijutottam. Neked ez gyerekjáték lesz!

Azzal nevetve otthagyta a pórul járt sakált.

                                                                           afrikai népmese

 **1. Kik kötöttek barátságot a mesében? Sorold fel!** \_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Hova érkeztek estére? Karikázd be!** városba  erdőbe faluba  barlangba

 **3. Válaszolj a kérdésekre röviden!**

Hány cselt tudott a sün? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Hány cselt tudott a sakál? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **4. Húzd alá a mesében!** Hogyan jutott ki a sün a pincéből?

 **5. Kösd össze a hasonló jelentésű szavakat!**

újdonsült                    sétálgat

mendegél                    csapdába esett

bennrekedt                 nem régi

 **6. Melyik közmondás illik a mesére? Jelöld csillaggal!**

Minden jó, ha a vége jó. Jótett helyébe jót várj! Többet ésszel, mint erővel.